Felvidék.ma

Pósa bácsira emlékeznek Miskolcon
2024-11-13 17:00 (Europe/Budapest)
Pósa Lajos 1850-ben született Nemesradnóton, az általa alapított Pósa-asztal baráti társaságához olyan egyéniségek tartoztak, mint Gárdonyi Géza, Feszty Árpád, Dankó Pista, s ő alapította 1889-ben az első képes magyar gyereklapot, amelyen 1944-ig magyar gyerekek milliói szocializálódtak. Ennek ellenére majdnem igaza lett Pósának, amikor arról írt, hogy halála után gyorsan elfeledik majd.
A rendszerváltás után azonban ismét lehetőség kínálkozott emléke megidézésére. Ebben 2014-től élen jár a rimaszombati Pósa Lajos Társaság, melynek nemes küldetése hogy a felvidéki kulturális életbe bekapcsolódva alkalmat teremtsen az emlékezésre, a tiszteletadásra, az értékek megmentésére.
A rendezvény előadói a Pósa Lajos Társaság elnöke és alelnöke, Pósa Judit és és Gyurán Ágnes, akik az író szépunokahúgai. Fellép a rimszombati Mákvirágok együttes, akik Pósa megzenésített verseit adják elő

Sisi gyermekszemmel - Pósa Lajos szerepe az iskolák Erzsébet királyné kultuszápolásában
2025-03-21 17:30 | Csillagház
Március 21-én, pénteken 17.30 kezdettel szervezik meg Németh Andrásné Farkas Gabriella Sisi gyermekszemmel – Pósa Lajos szerepe az iskolák Erzsébet királyné kultuszápolásában című előadását a rimaszombati Csillagházban.
Ferenc József házastársának, Erzsébetnek (1837-1898) magyarországi kultuszát több szempont mentén vizsgálták már. Előadónk, Németh Andrásné Farkas Gabriella arra próbál választ keresni, hogy a nevelési, oktatási intézmények milyen szerepben, milyen módon kapcsolódtak a királyné személyéhez, az emlékének megőrzését célzó törekvésekhez a nemzeti emlékezetben. Választ keresünk arra is, hogyan illeszkedik Erzsébet királyné emlékezete a vizsgált időszak iskolai ünnepei, köztük a hazafias ünnepek közé. Pósa Lajos neve kihagyhatatlan a XIX. század végi hazafias neveléshez, az iskolai hazafias ünnepélyekhez kapcsolódó vizsgálatokból. Ezért jelen előadás Pósa Lajos személyén és gyermekirodalomhoz kapcsolódó tevékenységén keresztül mutatja be az oktató-nevelő intézmények Erzsébet emlékezetét. Részletesen szól az Erzsébet-ünnepélyek Pósa verseiről, az Én Ujságom gyermekfolyóiratban megjelent kultuszápolásról. Az előadás kitér Pósa Lajoson keresztül a pedagógusok kultuszápoló szerepére is. A pedagógus folyóiratok és iskolai értesítők mellett kultusztörténeti, emlékezetpedagógiai forrásként vizsgál szemléltető- és taneszközöket, ifjúsági- és gyermekkönyveket, folyóiratokat. Időben a vizsgálódás a királyné életében kezdődik, de a kutatás fő fókusza a királyné halála utáni két évtizedre koncentrál (1898-1914).
A rendezvény a Pósa Lajos Társaság Légy Lámpás eseménysorozat része.

Pósa Lajos 175 Budapesten
2025-04-05 15:00 | Petőfi Irodalmi Múzeum
A Pósa Lajos Társaság április 5-én, szombaton 15.00 órai kezdettel szervezik meg a Pósa Lajos születésének 175. és Az én újságom megjelenésének 135. évfordulójára alkalmából szervezett megemlékezést a budapesti Petőfi Irodalmi Múzeumban.
A részletes program:
Páko Mária előadóművész, Mákvirágok és a Pedagógussokk: Magyar vagyok
Dr. Török Petra a PIM főigazgatója köszönti a résztvevőket
Pósa Judit a Pósa Lajos Társaság elnökének köszöntője
Dr. Praznovszky Mihály irodalomtörténész: Mikszáth jövendölése: Pósikából egyszer Pósa lesz
Mészáros Márta a Kiskun Múzeum igazgatója: Pósa és Móra
Páko Mária és a Pedagógussokk: Megzenésített Pósa versek
Gyurán Ágnes a Pósa Lajos Társaság alelnöke: Az Én Ujságom kiállítás
Szünet alatt a kiállítás megtekinthető
Gál Natália (Beregszász) színművész: Pósa Lajos versek
Kun Miklós Jenő Pósa kutató és Szláma-Kun Titanilla: Az Én Újságom – Cica-Retro
Levente Péter – Döbrentey Ildikó előadóművészek és Bodó Nikolett, Bodó Eleonóra: Kingyestől – Héregig
Bardócz Orsolya Elek apó ükunokája, író, mesemondó, előadóművész: Megjöttek a fecskék …
Páko Mária és a Mákvirágok: Megzenésített Pósa versek

Megemlékezés a Fiumei úti sírkertben
2025-09-30 11:00
A Nemzeti Örökség Intézete Pósa Lajos „a magyar gyermekirodalom fehér szakállú és aranykoronás királya” születésének 175. évfordulója alkalmából 2025. szeptember 30-án (kedd), 11 órai kezdettel tart megemlékezést Pósa Lajos síremlékénél – a Fiumei úti sírkert, 9. parcella, 1. sor, 100. sír (1086 Budapest, Fiumei út 16-18.).

Köszöntőt mond:
Móczár Gábor
főigazgató, Nemzeti Örökség Intézete

Beszédet mond:
Pósa Judit
elnök, Pósa Lajos Társaság

Ünnepi beszédet mond:
Harmath Artemisz
igazgató, Ifjúsági és Gyerekirodalmi Centrum

Közreműködik:
Bardócz Orsolya
Benedek Elek ükunokája, író, mesemondó, előadóművész

Részvételi és koszorúzási szándékát, kérjük, 2025. szeptember 29-ig
a meghivo@nori.gov.hu e-mail címen
vagy a +36-1-795-5517-es telefonszámon jelezze!
